**TIRGUS IZPĒTES NOTEIKUMI**

*Digitālas videonovērošanas kameru izvietojuma kartes programmatūras izstrāde*

Rīgā, 2019. gada 5. martā

1. **PASŪTĪTĀJS – TIRGUS IZPĒTES VEICĒJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Projekta vadītājs Edvīns Drigins, tālr. 26457644,  e-pasts: edvins.drigins@kurzemesregions.lv |

1. **PAKALPOJUMS**
   1. Iepirkuma priekšmets – digitālas videonovērošanas kameru izvietojuma kartes programmatūras izstrāde projekta INTERREG Latvijas – Lietuvas pārrobežu projekta Nr. LLI-258 “Videonovērošanas kameru uzstādīšana, veicinot drošības pasākumus Latvijā un Lietuvā” (turpmāk – Projekts) ietvaros (turpmāk – Iepirkuma priekšmets).
   2. Projekta ietvaros paredzēts izstrādāt digitālu videonovērošanas kameru izvietojuma karti, kas ietver daudzslāņu karti, kuru katrs autorizēts dalībnieks, var redzēt, labot un papildināt ar informāciju par savu kameru atrašanās vietu un kameras raksturojumu. To visu apkopojot, tiek veidots vienots video novērošanas kameru informācijas punkts Projekta nosprausto mērķu sasniegšanai – vienota video novērošanas kameru tīkla izveidei starp Latvijas un Lietuvas sadarbības partneriem.
   3. Iepirkuma priekšmets ir aprakstīts tirgus izpētes 2.5. punktā.
   4. Iepirkuma priekšmets tiek finansēts no Projekta līdzekļiem.
   5. Darba uzdevums:
      1. Izstrādāt digitālu videonovērošanas kameru izvietojuma kartes programmatūru, ņemot vērā zemāk minēto:
         1. Autorizācija kartes informācijas skatīšanai un rediģēšanai - e-pasts/parole/paroles atjaunošana notiek caur e-pastu;
         2. Karte ar iespēju atzīmēt vietu (videokameras atrašanās vietu), pievienot foto un aprakstu (labošanas/pievienošanas režīmā);
         3. Katram lietotājam ir iespēja pārvaldīt/atjaunināt/rediģēt savu kartes līmeni;
         4. Visiem lietotājiem ir iespēja redzēt lasīšanas režīmā visu lietotāju kopēju aizpildītu karti;
         5. Galvenais administrators var veidot/labot/papildināt kopējo karti.
      2. Izstrādāt pamācību/instrukciju latviešu un angļu valodā, kurā jebkurš jauns lietotājs var veikt savas informācijas pievienošanu savā kontā un eksportēšanu uz galvenā lietotāja kontu informācijas apkopošanai.
      3. Kartes programmatūras un pamācības/instrukcijas izstrāde jāveic 20 darbdienu laikā no līguma spēkā stāšanās dienas.
      4. Kartes programmatūra un pamācība/instrukcija jāiesniedz Tirgus izpētes veicējam elektronisko datu nesējā Valguma ielā 4a, Rīgā, LV-1048.
2. **PIEDĀVĀJUMA IZVĒLES KRITĒRIJS**

Piedāvājuma izvēles kritērijs ir **zemākā cena.**

1. **PIEDĀVĀJUMA IESNIEGŠANAS NOTEIKUMI**

Piedāvājums iesniedzams līdz **2019. gada 13. marta pulksten 12.00,** nosūtot aizpildītu piedāvājuma formu (pielikumā) uz e-pastu: edvins.drigins@kurzemesregions.lv.

**5. PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

**5.1. Piedāvājuma izvērtēšanas pamatnoteikumi**

* + 1. Pēc piedāvājumu iesniegšanas termiņa beigām notiks piedāvājumu izskatīšana.
    2. Tirgus izpētes veicējam, pēc piedāvājumu saņemšanas, ir tiesības veikt sarunas ar pretendentiem. Sarunu gaitā Tirgus izpētes veicējs ir tiesīgs lūgt pretendentus izskaidrot, papildināt un uzlabot piedāvājumus.
    3. Tirgus izpētes veicējam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus pakalpojumu sniedzējus iesniegt piedāvājumus, kā arī uzaicināt viņus uz sarunām.
    4. Tirgus izpētes veicējam ir tiesības sarunas veikt tikai ar tiem pretendentiem, kuru iesniegtie piedāvājumi potenciāli ir visizdevīgākie. Tirgus izpētes veicējs ir tiesīgs uzsākt sarunas arī ar pakalpojuma sniedzēju, ar kuru iepriekš sarunas netika veiktas.
    5. Tirgus izpētes veicējs lūdz pretendentus, ar kuriem notikušas sarunas, apstiprināt savu gala piedāvājumu, ja tas ticis mainīts un ja Tirgus izpētes veicējs uzskata, ka ir iegūts tā vajadzībām atbilstošs piedāvājums.
    6. No iesniegtajiem piedāvājumiem tiks izvēlēts Tirgus izpētes veicēja vajadzībām visatbilstošākais piedāvājums ar zemāko cenu.
    7. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Tirgus izpētes veicējam ir tiesības izvēlēties nākamo izdevīgāko piedāvājumu.
  1. **Lēmuma pieņemšana un paziņošana**

Triju darbdienu laikā pēc lēmuma pieņemšanas Tirgus izpētes veicējs informē visus pretendentus par tirgus izpētes rezultātiem.

* 1. **Iepirkuma līguma slēgšana**
     1. Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja Tirgus izpētes veicējs un pretendents sarunās nav vienojušies par citiem noteikumiem:
        1. Piedāvātā cena bez pievienotās vērtības nodokļa ir nemainīga visā iepirkuma līguma darbības laikā;
        2. Pasūtītājs norēķinās ar izpildītāju 15 dienu laikā no pieņemšanas – nodošanas akta parakstīšanas un rēķina saņemšanas dienas;
        3. Pasūtītājam ir tiesības samazināt izpildītājam veicamo maksājumu par pakalpojuma sniegšanu, ja pakalpojums nav bijis nodrošināts atbilstoši darba uzdevumam vai līgumam. Pieņemšanas un nodošanas aktā tiek fiksētas atkāpes no darba uzdevumā noteiktajām prasībām. Izmaksas tiek aprēķinātas, veicot attiecīgo pakalpojumu sniedzēju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties pasūtītāju noteiktā termiņā par izmaksu apmēru, pasūtītājiem ir tiesības nepieņemt attiecīgos pakalpojumus un neveikt to apmaksu. Izpildītājs, izveidojot video, ievēro citu personu autortiesības un blakustiesības un apņemas, ja video izveidei nepieciešams, saņemt normatīvajos aktos paredzētās atļaujas un piekrišanas no šādu tiesību īpašniekiem, kā arī, ja nepieciešams, uz sava rēķina tās apmaksāt.
        4. Izpildītājs nodod visas savas autora mantiskās tiesības Pasūtītājam izmantot tā izveidoto programmatūru un pamācību/instrukciju, pretī saņemot līgumcenu vai tās daļu, ja maksājums Izpildītājam tiek samazināts Līgumā noteiktajā kārtībā. Autortiesības uz programmatūru un pamācību/instrukciju tiek nodotas, tiklīdz tās radušās un tās var nodot trešajām personām, tai skaitā, bet ne tikai: publicēt, izmantot jebkādā veidā, pārdot, nodot lietošanas tiesības trešajām personām, tulkot, pārveidot. Visas šīs tiesības tiek nodotas Pasūtītājam, kurš var tās izmantot pats vai nodot vai licencēt tās kādai trešajai personai.
        5. Izpildītājs apņemas neizmantot pret Pasūtītāju un trešajām personām, kuras būs ieguvušas no Pasūtītāja kādas tiesības uz programmatūru vai pamācību/instrukciju, normatīvajos aktos noteiktās personiskās tiesības, it sevišķi tās, kas attiecas uz programmatūras vai pamācības/instrukcijas atsaukšanu, darba neaizskaramību un uz pretdarbību, un piekrīt, ka Pasūtītājam ir tiesības nodot video citai personai pārveidošanai, pārtaisīšanai vai papildināšanai un Izpildītājs pret veikto pārveidošanu, pārtaisīšanu un papildināšanu neiebildīs.
     2. Iepirkuma līguma slēgšanas laiks tiks noteikts, pretendentam un Tirgus izpētes veicējam vienojoties.
     3. Iepirkuma līgumu slēdz Tirgus izpētes veicējs un tirgus izpētes uzvarētājs.

Pielikums

**PIEDĀVĀJUMS**

*Tirgus izpētei “Digitālas videonovērošanas kameru izvietojuma kartes programmatūras izstrāde”*

Pretendents: [[1]](#footnote-1)

|  |  |
| --- | --- |
| Nosaukums/Vārds, uzvārds[[2]](#footnote-2): |  |
| Reģistrācijas numurs/ personas kods[[3]](#footnote-3): |  |
| Juridiskā adrese/ deklarētā dzīvesvietas adrese[[4]](#footnote-4): |  |
| Telefona numurs: |  |
| E-pasts[[5]](#footnote-5): |  |

|  |  |
| --- | --- |
| Kontaktpersona : |  |
| Telefona numurs: |  |

Pretendents apliecina, ka nav tādu apstākļu, kuri liegtu iesniegt piedāvājumu un pildīt darba uzdevumā noteiktos uzdevumus.

Pretendents apņemas izstrādāt digitālas videonovērošanas kameru izvietojuma kartes programmatūru un tās lietošanas pamācību/instrukciju projekta INTERREG Latvijas – Lietuvas pārrobežu projekta Nr. LLI-258 “Videonovērošanas kameru uzstādīšana, veicinot drošības pasākumus Latvijā un Lietuvā” ietvaros.

Iesniedzot piedāvājumu, pretendents piekrīt, ka Tirgus izpētes veicējs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.

|  |  |
| --- | --- |
| **Pozīcija** | **Cena bez PVN** |
| Digitālas videonovērošanas kameru izvietojuma kartes programmatūras un tās lietošanas pamācības/instrukcijas izstrāde |  |

Norādītās cenas spēkā esamības nosacījumi (ja tādi ir):

|  |
| --- |
|  |

**Pretendenta pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Vieta, datums |  |

1. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-1)
2. Ja pretendents ir fiziska persona vai pašnodarbināta persona [↑](#footnote-ref-2)
3. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-3)
4. Ja pretendents ir fiziska persona vai pašnodarbināta persona [↑](#footnote-ref-4)
5. E-pasts saziņai ar Tirgus izpētes veicēju. [↑](#footnote-ref-5)